**Skillebekk vel - Styrets beretning for året 2021**

# Målsetning

Velforeningen er partipolitisk nøytralt og har som formål å:

* fremme medlemmenes felles interesser i distriktet
* arrangere tilstelninger og andre sosiale aktiviteter
* arbeide for et best mulig nærmiljø
* samarbeide med kommunen om tiltak som tjener områdets beste
* samarbeide med andre foreninger eller institusjoner i saker av felles interesse
* samarbeide med Holum Skog Vel om driften av Holumskog og Skillebekk Grendehus

# Styrets medlemmer

Leder (midlertidig) Kristian Alver

Styremedlem Kristian Alver

Styremedlem Torgrim Bentzen

Kasserer John Mikal Råheim

Varamedlem / 60+ Linda Strand

Varamedlem Atle Forfang Rostad

# Revisjonskomité

Medlem Stine Rasmussen

Medlem Thilde Dalsmo Stray

|  |  |
| --- | --- |
| **Valgkomité** |  |
| Medlem | Bill Søbstad |  |
| Medlem | Mona Sætrang |  |
| Medlem | Vilde Lalun |  |
|  |  |  |
| **Veikomité** |  |
| Medlem | [Øystein Gran](https://kart.1881.no/?query=92857487) |  |
| Medlem | Kjell Hjemtland |  |
| Medlem | Tommy Borgen |  |

# Barne og Ungdomskomité

|  |  |  |
| --- | --- | --- |
| Medlem | Camilla Waal |  |
| Medlem | Gudbrand Lunde |  |
| Medlem | Bill Søbstad |  |
| Medlem | Jo Sigurd Pedersen |  |

**Styrets arbeid**

Styret har avholdt 6 ordinære styremøter. Møtene har vært avholdt på Grendehuset og på Teams. Varamedlemmer har møtt i den grad det har vært mulig. Styret har gjennomført julegrantenning, mens resten av de planlagte/ønskede aktiviteter har vært avlyst på grunn av Covid-19. Vårdugnad 2022 vil gjennomføres april 2022.

# Medlemmer

Pr. 31.12.2021 hadde vi 92 betalende medlemmer. Per 1.april 2022 har vi etter vervekampanjer registrert 47 betalende medlemmer. Styret vil gjennomføre en ny vervekampanje i tiden frem mot årsmøtet. Det har i perioden 2020-2022 vært lavere medlemstall enn normalt, sannsynligvis mest på grunn av Covid-19 og restriksjoner. Nå når restriksjonene har lettet, vil det bli gjennomført flere aktiviteter og dermed kan forhåpentligvis flere beboere i området få øynene opp for hvor viktig Velet er for området vårt.

# Lekeplassene

Velet vedlikeholder to lekeplasser, badeplassen ved Svartjern. Velet eier og vedlikeholder også Tufteparken i samarbeid med Holum Skog Vel.

I 2021 leide styret inn Lekeplasskontrollen AS til å gjennomføre en tredjepartskontroll av lekeplassene våre, hvor vi har fått en liste med punkter til utbedring. I tillegg har vi nå fått på plass et eget IK-system i henhold til Lekeplassforskriften, slik at vi nå overholder gjeldende regelverk for lekeplassene våre.

# Samarbeid med andre

## Solstua grendehus

Holum skog Velforening/Holum skog-Skillebekk-Grendehus: Skillebekk Vel har deltatt på eierstyremøter. Fredrik Håve fra Holum skog Vels styre har ledet eierstyret. Torgrim Bentzen og Kristian Alver har representert Skillebekk vel i styret. Se årsberetning for grendehuset for mer informasjon

**Solstua barnehage:** Thilde Dalsmo Stray og Kjersti Dragland representerer Skillebekk Vel i Solstua Barnehage AS pr dato.

**Senior 60+:** Grunnet Covid-19 har det ikke vært arrangert noe spesielt for vår 60+ gruppe i 2021. Vi ønsker a likevel å takke Linda Stand for den innsatsen hun har bidratt med i Senior 60+ gruppen i 2021. Se egen årsberetning for mer informasjon om 60+ gruppen i 2021.

## Holum Skog vel

I likhet med tidligere år har vi samarbeidet godt med Holumskogen vel i 2021. I 2021 har dette hovedsakelig vært samarbeid rundt Grendehuset.

# Sosiale medier

Etter mange års tro tjeneste har Anne Grethe endelig fått avløsning for ansvaret for oppdatering av hjemmesiden vår, og det er tatt over av Kristian Alver inntil videre. Skillebekk Vels Facebookgruppe har fått 24 nye medlemmer det siste året, totalt er det nå 231 medlemmer. Vi oppfordrer alle til å bruke denne gruppa til å dele både store og små hendelser i nærmiljøet vårt. Vi har også Instagram- og Twitterkontoer under «Skillebekkvel» og hjemmesiden vår skillebekkvel.no. Vi takker Anne Grethe for en flott og engasjerende jobb med vår Facebook og hjemmeside gjennom mange år

# Aktiviteter

## Julegrantenning Solstua barnehage

Det ble arrangert julegrantenning første søndag i advent for store og små ved grendehuset, med servering av gløgg og pepperkaker. På grunn av restriksjoner ble dessverre julenissen forhindret fra å delta i år, men det ble allikevel utdelt en godtepose til de minste. Restriksjonene gjorde også at vi måtte tenke nytt i år, og korpset ble byttet ut med Nittedal barne- og ungdomskor satte stemningen med noen flotte julesanger. Vi i styret syntes dette var en veldig stemningsfull inngang til adventstiden.

# Generelt:

Styret takker alle som har bidratt i styrearbeid og alle andre medlemmer som har deltatt aktivitet for Skillebekk Vel gjennom 2021